༈ །།རྒྱལ་བ་པདྨ་འབྱུང་གནས་མཆོད། །སྤྱིར་མི་ལུས་ཐོབ་པའི་
དཀའ་ལས་སོམས། །སྒོས་ཆོས་དང་མཇལ་བའི་དཀའ་ལུགས་སོམས། །ཡང་
དགོས་སུ་དམག་ཇག་ལ་དཔའ་ཉམས་སུ། །སྒོམ་པའི་རྡོ་རོང་ལྕགས་གསུམ་
ནས། །བོད་གངས་ཅན་དུ་སླེབ་པ་སྟེས་དབང་མིན། །སྔོན་གྱི་ལེགས་སྨོན་
བཟང་པོས་བྱས། །ལས་འབྲས་གོ་བའི་དཀའ་ལས་ལ། །གཞན་ལ་མགོ་
བསྐོར་མ་བྱེད་ཅིག །བཤེས་གཉེན་ཚད་ལྡན་དང་འཕྲད་པར་དཀའ། །ཅི་
གསུང་ཚད་མར་བཟུང་ན་ལེགས། །བསགས་ཀྱང་འཆི་དུས་འཁྱེར་དབང་
མེད། །ནོར་ལ་བརྐམ་ཆགས་སྤངས་ན་ལེགས། །སྡིག་པའི་གྲོགས་པོས་
དགེ་སྦྱོར་སྦུར། །གྲོགས་མཆེད་ཡིན་ཡང་བྱོལ་ན་ལེགས། །དགེ་བའི་གྲོགས་
པོ་གསེར་ལས་དཀོན། །གཞན་ཕྱོགས་ཡིན་ཡང་གཉེན་དུ་ཁུག །རང་ཕྱོགས་
གཞན་ཕྱོགས་ཨ་མ་འཐས། །ཆོས་མཐུན་མི་དང་འགྲོགས་ན་དགའ། །གྲོང་
ཆོག་དང་དཀོར་ལ་ཞེན་ཆེས་ན། །ཚེ་ལ་གློ་བུར་དང་རྐྱེན་ངན་ཡོང༌། །སྙིང་
144

བསྐྱེད་རྫོགས་སྒོམ་ཕྱོགས་དྲིས་ལན་དང༌། ཞལ་གདམས།
རུས་དེ་ཆོས་ཀྱི་ཕྱོགས་སུ་གྱིས། །གཞན་དཀའ་ལས་ཁུར་ཀྱང་སྡུག་ཉོས་
ཡིན། །ཆོས་བརྫུ་དང་བཟང་བརྫུར་ཞེན་ཆེས་ན། །རང་ཁྲམ་པར་འགྲོ་བའི་
ཉེས་དམིགས་སོགས། །སེམས་བསྐྱེད་བཟང་པོ་དེ་ཆོས་པའི་རྒྱན། །འདི་
ཡོད་ན་བསོད་ནམས་ཞོག་ལ་གསོག
།སེམས་ཅན་ཕ་མར་ཤེས་ཙ་
ན། །གཞན་ཕན་ཞར་དང་ཞོར་ལ་འགྲུབ། །ཟང་ཟིང་ལ་རྩོལ་བསྒྲུབ་མང་ཙ་
ན། །ལག་ཐོག་ཏུ་འབྱོར་པ་དཀའ་མོར་གདའ། །ཆོག་ཤེས་རྒྱུད་ལ་སྐྱེས་ཙ་
ན། །ཟས་ནོར་མ་བསྒྲུབས་ཀྱང་ཤུགས་ལ་འབྱུང༌། །དེ་ལྟར་བྱས་ཀྱང་མ་
བྱུང་ན། །ཡི་དྭགས་སུ་སྐྱེ་བའི་ལས་འབྲས་ཟད། །རྒྱུ་འབྲས་ལ་རྩིས་གྲུབ་
གཏོང་ཤེས་ན། །དགོང་ལྟོ་བཅག་པའི་ཡུས་མི་དགོས། །རང་སེམས་ལ་
བལྟ་རྟོག་གཏོང་ཤེས་ན། །ཡོན་ཏན་མེད་ཀྱང་འཆི་ཁར་བྲོད། །བླ་མའི་མོས་
གུས་དང་མ་བྲལ་ན། །ང་དང་འདུ་འབྲལ་ག་ལ་ཡོད། །དབང་བཞི་གནས་
གསུམ་ནས་ལེན་ཤེས་ན། །བུམ་ཆུ་འཐུང་ལ་ཡང་དགའ་མི་དགོས། །གཉིད་
དུས་བླ་མ་སྙིང་གར་བསྒོམས། །དེ་ཁའི་ངང་ལ་མ་ཡེངས་ན། །ཆོས་དྲུག་གི་
དམིགས་པ་མང་མི་དགོས། །རྣམ་རྟོག་ཤར་ཚད་ངོས་ཟིན་ན། །རྟོགས་པ་
མཐོ་མཐོ་ལ་སྙེག་མི་དགོས། །ཤར་མཁན་རང་ཚོ་ཟིན་པས་ཆོག །རང་
ས་ལ་བཅོས་བསླད་མ་བྱས་ན། །དབུ་མའི་ལྟ་བ་ལ་སྨོན་མི་
དགོས། །སྤྲོས་བྲལ་གྱི་རྒྱུས་ཡོད་ང་ལ་ཡོད། །མོས་གུས་ཀྱི་ས་ལམ་བགྲོད་
པ་འདི། །གསང་སྔགས་ཀྱི་ཐབས་ལམ་ཆིག་ཆོད་ཡིན། །བར་དོ་དང་པོ་
145

བསྐྱེད་རྫོགས་སྒོམ་ཕྱོགས་དྲིས་ལན་དང༌། ཞལ་གདམས།
ཤར་ཙ་ན། །བདེ་གཤེགས་སྙིང་པོ་དང་མཇལ་བར་མཛོད། །བློ་ཚོད་དང་
མཐུན་པའི་སྙིང་གཏམ་འདིས། །ཀུན་ལ་ཕན་པར་གྱུར་ཅིག་གུ། །ཀློང་ཆེན་
ནམ་མཁའི་རྣལ་འབྱོར་གྱིས་སོ། །ཞེས་པ་འདི་རྡོ་བ་ཀུན་བཟང་ཡེ་ཤེས་ལ་
གདམས་སྐད།།